recursal/SuperWikiNEXT-32B huggingface dataset:
**Hanne Krogh** (s. 24. tammikuuta 1956) on norjalainen laulaja, joka tunnetaan parhaiten Eurovision laulukilpailun 1985 voittaneen Bobbysocks-duon jäsenenä.

Elämä
-----

Krogh julkaisi ensisinglensä "Lukk Opp Min Dør" 14-vuotiaana vuonna 1970. Krogh voitti Melodi Grand Prix'n 1971 kappaleella "Lykken er" ja valikoitui näin Norjan edustajaksi saman vuoden Eurovision laulukilpailuun. Kansainvälisessä Eurovision laulukilpailussa Krogh sijoittui 17:nneksi 18 kilpailijan joukosta.

Krogh esitti voittokappaleen myös vuoden 1972 Melodi Grand Prix'ssä, mutta tuolloin häntä ei valittu Norjan kappaleen esittäjäksi kansainväliseen Eurovision laulukilpailuun. Krogh palasi Melodi Grand Prix'iin vuonna 1979 kappaleella "Når vi er barn", joka sijoittui kilpailun finaalin kahdeksanneksi ja viimeiseksi.

Krogh muodosti Bobbysocks-duon Elisabeth Andreassenin kanssa vuonna 1984. Duo voitti Eurovision laulukilpailun 1985 kappaleella "La det swinge". Duo oli toiminnassa vuoteen 1988.

Krogh sanoitti Norjan vuoden 1987 euroviisuedustuskappaleen "Mitt Liv", jonka esitti Kate Gulbrandsen.

1990-luvun alussa Krogh oli mukana yhtyeessä Just 4 Fun. Yhtye edusti Norjaa Eurovision laulukilpailussa 1991 kappaleella Mrs. Thompson, joka sijoittui kilpailun 17:nneksi.

Diskografia
-----------

### Albumit

* *Hanne Krogh* (1978)
* *Nærbilde* (1980)
* *Nordens Vakreste* (1982)
* *Alene* (1982)
* *Julens Vakreste* (1983)
* *Under Samme Sol* (1983)
* *Copacabana* (1984)
* *Hanne* (1989)
* *Ta Meg Til Havet* (1992)
* *Prøysens Barnesanger* (1995)
* *Julestjerner* (1996)
* *Reisen Til Den Levende Parken* (1997)
* *Vestavind* (1998)
* *Egners Barnesanger* (1999)
* *Ved Juletid* (2002)
* *Sanger fra barnas skattkammer* (2005)
* *Barnas Nasjonalskatt* (2012)
* *Ikke Gi Deg, Jente!* (2013)

### Kokoelmalevyt

* *40 Beste* (1994)
* *God Jul! Hannes Beste Julesanger* (2000)
* *Hanne Kroghs Vakreste Julesanger* (2009)

Lähteet
-------

* Hanne Krogh

### Viitteet

1. ↑  Norway: Melodi Grand Prix 1971 *eurovisionworld.com*. Viitattu 2.11.2022.
2. ↑  Dublin 1971 *eurovision.tv*. Viitattu 2.11.2022.
3. ↑  Norway: Melodi Grand Prix 1972 *eurovisionworld.com*. Viitattu 2.11.2022.
4. ↑  Norway: Melodi Grand Prix 1979 *eurovisionworld.com*. Viitattu 2.11.2022.
5. ↑  Eurovision 1987 Norway: Kate Gulbrandsen - "Mitt Liv" *eurovisionworld.com*. Viitattu 2.11.2022.
6. ↑  Hanne Krogh *discogs.com*. Viitattu 2.11.2022.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Tšekki

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
|  |
| --- |
| Osa artikkelisarjaa |
| Evankelinenherätysliike |
| Liikkeen perustaja, maallikkosaarnaaja Paavo Ruotsalainen |
| Henkilöitä
* Fredrik Gabriel Hedberg
* Johannes Bäck
* Arkkila
* Byman
* A. J. Bäck
* J. J. Bäck
* Engström
* Dahlberg
* Koskenniemi
* Kurvinen
* Lehto
* Lyytinen
* Nikkarikoski
* Tamminen
* Takala
* Rapeli
* Rosengren
* Suokunnas
* Säilä

 |
| Liike
* SLEY
* SLEF
* ELY
* Evankeliset opiskelijat
* Evankelisluterilainen Todistajaseura

 |
| Kirkot
* Luther-kirkko (Helsinki)
* Lutherin kirkko (Lahti)
* Lutherin kirkko (Turku)
* Tampereen Luther-talo
* Pyhän Sydämen kappeli

 |
| Opistot
* HEO
* Karkun evankelinen opisto
* Kiteen Evankelinen Kansanopisto
* Loimaan evankelinen kansanopisto
* Nurmeksen evankelinen opisto

 |
| Media
* Gladiolus
* Sanansaattaja
* Sändebundet
* Nuotta

 |
| Kulttuuri
* Elävät kivet
* Evankeliset musiikkimessut
* Evankeliumijuhla
* Maata näkyvissä -festarit
* Siionin kannel
* Sionsharpan

 |
| * n
* k
* m
 |

**Lutherin kirkko** on Lahdessa sijaitseva Suomen luterilaisen evankeliumiyhdistyksen (SLEY) omistama kirkkorakennus. Se sijaitsee osoitteessa Vuorikatu 37. Rakennus on rakennettu vuonna 1937, ja se oli vuosina 1977–2015 Lahden vanhin kirkkorakennus.

Historia
--------

Samalla paikalla sijaitsi jo ensimmäinen, vuonna 1917 rakennutettu rukoushuone, jolle Evankeliumiyhdistyksen Lahden nuorisoliitto oli hankkinut tontin. Vuonna 1936 tehtiin päätös uuden rukoushuoneen rakentamisesta ja sen peruskivi muurattiin keväällä 1936. Tapahtumaa olivat juhlistamassa Sleyn toiminnanjohtaja K. V. Tamminen ja yhdistyksen johtokunnan puheenjohtaja Julius Engström, Hollolan kirkkoherra. Tampereen piispa Aleksi Lehtonen vihki rakennuksen rukoushuoneeksi kynttilänpäivänä 5. helmikuuta 1937.

Sotavuosina seurakunnan toiminta siirtyi monilta osin pommitusten pelossa keskustan puukirkosta Sleyn rukoushuoneelle. Piispa Eelis Gulin vihki rukoushuoneen Lutherin kirkoksi piispantarkastuksen yhteydessä vuonna 1953. Siitä lähtien kirkossa on ollut säännöllisesti Sleyn omaa jumalanpalvelustoimintaa. Kirkko sai vuonna 1956 Tauno Äikään suunnittelemat urut. Kirkosta tuli Lahden vanhin kirkkorakennus, kun Keski-Lahden puukirkko purettiin 1970-luvulla. Lahden ja Nastolan kuntaliitoksen myötä 2016 vanhimmaksi kirkkorakennukseksi tuli Nastolan kirkko.

Nykyinen toiminta
-----------------

Kirkossa on nykyään jumalanpalvelus joka sunnuntai. Jumalanpalveluksen aikana pidetään pyhäkoulua lapsille. Lisäksi arkipäivinä siellä toimii useita raamattupiirejä ja muita piirejä.*lähde?* Viisisataapaikkaisen kirkon kävijämäärä on ollut kasvussa, kävijöiden ikäjakauman ollessa laaja ja sisältäessä myös lapsiperheitä. Myös herätysliiketaustaltaan kävijöiden taustat vaihtelevat.

Lähteet
-------

1. 1 2 3  Siirilä, Jouko: "Kirkko suoraan kadulta" 75 vuoden ikään Lahdessa  31.1.2012. Sley.  Arkistoitu 4.3.2016. Viitattu 7.2.2012.
2. ↑  Sleyn jumalanpalvelukset eri puolilla Suomea Sley. Viitattu 7.2.2012.
3. ↑  Lapsille *Lahden Lutherin kirkko*. Viitattu 8.2.2020.

Aiheesta muualla
----------------

* Sleyn tapahtumakalenteri, sisältää Lutherin kirkon ohjelman
* Lahden Lutherin kirkon kotisivut
**Juha Saario** (s. 24. kesäkuuta 1981 Tornio) on entinen suomalainen jalkapalloilija. Hän oli pelipaikaltaan hyökkäävä keskikenttäpelaaja.

Saario on Kemin Palloseuran kasvatti. Hän debytoi seuran edustusjoukkueessa Kakkosessa kaudella 1997. Saario siirtyi 17-vuotiaana Tornion Palloon. Hän edusti seuraa yhtäjaksoisesti kahdeksan kauden ajan ja oli mukana nostamassa joukkuetta aina Kakkosesta Veikkausliigaan asti. Tehokkaimpana vuonnaan Saario teki Ykkösessä 11 maalia 26 ottelussa.

Ensimmäisellä kaudellaan Veikkausliigassa Saarion paikka vaihteli avauskokoonpanon ja vaihtopelaajan välillä. Vuonna 2005 hän kärsi polvivammasta ja haki pelituntumaa Ykkösessä pelanneesta Oulun Luistinseurasta alkukauden lainasopimuksella. Pääsarjatasolla Saario pelasi kahden kauden aikana yhteensä 31 ottelua ja teki kaksi maalia.

Kaudeksi 2007 Saario siirtyi Kakkosen OLS:iin. Hän palasi vielä TP-47:n riveihin 2008, mutta pelasi vain viidessä ottelussa ennen vakavaa loukkaantumistaan. Saario lopetti uransa kauden päätteeksi 27-vuotiaana.

Vuonna 2002 Saario pelasi kaksi ottelua alle 21-vuotiaiden maajoukkueessa.

Lähteet
-------

1. 1 2  Juha Saario *Veikkausliiga.com*.  7.5.2015. Veikkausliiga Hall of Fame.
2. ↑  Halonen ja Saario hakevat tuntumaa OLS:sta *Veikkausliiga.com*.  7.5.2005. Viitattu 7.5.2015.
3. ↑  FC Viikingit kärjessä, TP-47:n Saario loukkaantui vakavasti *Yle.fi*.  5.7.2008. Viitattu 7.5.2015.
**Abraham Melkiorinpoika**(Abraham Melkiersson (k. 1598 Tukholma) oli ruotsalaissyntyinen nuijasodan aikainen Pohjanmaan vouti ja nuijamiesten vastustaja.

Abraham Melkiorinpoika syntyi Uppsalassa. Hän toimi voutina Itä-Götanmaalla 1580-luvulla ja Helsinglannissa 1590-luvulla. Suomen käskynhaltija Klaus Fleming lähetti Abraham Melkiorinpojan Pohjanmaalle sen jälkeen, kun Kaarle-herttuan kannattajat olivat vanginneet vouti Tuomas Yrjönpojan ja lainlukija Erik Olavinpojan ja kuljettaneet heidät Ruotsiin. Abraham Melkiorinpoika oli kääntynyt katolilaisuuteen ja saanut valtakirjansa kuningas Sigismundilta Puolassa. Hän saapui Pohjanmaalle viimeistään elokuun puolivälissä vuonna 1596, mutta hän palasi Turkuun varoitettuaan talonpoikia kapinallisista hankkeista. Myöhemmin syksyllä Abraham Melkiorinpoika palasi Pohjanmaalle, mutta talonpoikien alettua polttamaan ratsutiloja, hän poistui jälleen maakunnasta.

Nuijasodan Nokian taistelussa joulukuussa 1596 Abraham Melkiorinpoika lähetettiin tarjoamaan sovintoa ehtona, että talonpojat luovuttavat huomattavimmat johtajansa tuomittaviksi. Tästä seurasi hämmennys, jonka takia talonpoikien päälliköt pakenivat ja talonpoikien joukot lyötiin näiden jouduttua hajaannuksen valtaan. Tämän jälkeen Abraham Melkiorinpoika vangitsi Jaakko Ilkan, Yrjö Kontsaksen, Pentti Pirin ja muutaman muun talonpoikaisjohtajan. Vastoin Klaus Flemingin myöhästynyttä kieltoa hän mestautti vangit Isonkyrön kirkolla.

Sitten alkoivat pohjoispohjalaiset kapinoimaan, jolloin Abraham Melkiorinpoika ensin heille varoittavan kirjeen kirjoitettuaan, lähti muutaman kymmenen sotamiehen joukon voimin pohjoiseen kapinallisia rauhoittamaan. Kaarle-herttuan nimeämä uusi vouti Israel Larsinpoika oli kuitenkin antanut määräyksen pidättää Abraham Melkiorinpoika elävänä tai kuolleena. Pohjoispohjalainen partio Hannu Krankan ja Perttu Palon johdolla yllätti Abraham Melkiorinpojan joukon Kokkolan kirkon lounaispuolella olevalla Tarharannan niityllä. Abraham Melkiorinpoika pääsi pakoon, mutta hänet otettiin kiinni seuraavana päivänä etelämpää Kruununkylästä. Abraham Melkiorinpoika kuljettiin sidottuna ensin Tukholmaan ja sitten Arbogaan. Siellä koolla olleen säätyjen kokouksen asettama tilapäinen tuomioistuin tuomitsi hänet kuolemaan. Abraham Melkiorinpoika vetosi kuninkaaseen ja laati kaksi puolustuskirjelmää, jotka eivät kuitenkaan auttaneet vaan hänet teloitettiin Tukholmassa keväällä 1598.

Lähteet
-------

1. 1 2 3 4  Armas Luukko: Abraham Melkiorinpoika (K 1598) *Kansallisbiografia-verkkojulkaisu (maksullinen)*.  2.9.1998. Helsinki:  Suomalaisen Kirjallisuuden Seura. Viitattu 28.12.2015.
2. ↑  "Brahe, Per (1602–1680)", *Suomen kansallisbiografia, osa 1*, s. 59–60. Helsinki: Suomalaisen Kirjallisuuden Seura, 2003. ISBN 951-746-442-8. Teoksen verkkoversio.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Kansallisbiografia
* Biografiasampo

 |

 |
**Tamara Popova-Veltcheva** (o.s. *Perovuo*) on entinen suomalainen balettitanssija ja baletin opettaja. Hänen sukujuurensa isän puolelta ovat venäläiset ja äidin suomalaiset. Balettiopinnot hän aloitti Herttoniemessä Nina Forsmanin balettikoulussa, ja myöhemmin hän siirtyi Kansallisbaletin balettikouluun. Hänen uransa balettitanssijana Kansallisbaletissa alkoi vuonna 1964 ylioppilaskirjoitusten suorittamisen jälkeen. Vuonna 1968 hän sai Kansallisbaletissa ensimmäisen tärkeän roolinsa *Giselle*-baletin toisena naispääosana, minkä jälkeen hän sai useampia pienempiä sooloja eri balettituotannoissa. Elsa Sylvesterssonin tultua Kansallisoopperaan hän antoi Popova-Veltchevalle isompia rooleja, kuten *Tuhkimon*, Tuhkimon sisarpuolen, *Joutsenlammen* kuningattaren ja joutsenen.

Tamara Popova-Veltcheva oli naimisissa bulgarialaissyntyisen balettitanssija ja -mestari Marin Veltchevin (1942–2012) kanssa. Yhdessä he perustivat Vantaan lapsibaletin vuonna 1983.

Lähteet
-------

1. 1 2  Marin Veltchev *HS Muistot*.  11.11.2012. Viitattu 1.3.2017.
2. ↑
3. ↑  VLB:n historiaa *seutulansuuralue.net*.  Arkistoitu 1.3.2017. Viitattu 1.3.2017.
**Jessy Kimbangi** (s. 27. lokakuuta 1982 Kongon demokraattinen tasavalta), tunnetaan paremmin taiteilijanimellään, **Jessy Matador**, on ranskalainen laulaja ja tanssija.

Lapsuus
-------

Jessy Matador on syntynyt 27. lokakuuta 1982 Kongon demokraattisessa tasavallassa. Hän aloitti uransa tanssijana 2001 ja liittyi myöhemmin ryhmään Les Cœurs Brisés, jonka kanssa hän oli kiertueilla mm. Yhdysvalloissa, Kongossa, Isossa-Britanniassa, Italiassa ja Kanadassa. 

Vuonna 2005 Matador perusti ryhmän La Sélésao, joka koostuu jäsenistä *Dr.Love*, *Linho* ja *Benkoff*. Samat jäsenet muodostivat myös ensimmäinen version ryhmästä Magic System. Vuoden 2007 lopulla ryhmä allekirjoitetti levysopimuksen Oyas Recordsin kanssa ja keväällä 2008 he siirtyivät Wagram Recordsille. 

Ryhmän ensimmäinen single, "Décalé Gwada", julkaistiin kesäkuussa 2008 ja siitä tuli kesän suurimpia hittejä. 24. marraskuuta 2008 he julkaisivat albumin *African New Style*, joka antoi nimen uudelle hybridi-tyyliselle musiikille afrikkalaisilla ja karibialaisilla vaikutteilla. Kyseisestä urbaanimusiikista löytyy useita musiikkityylejä kuten *coupé-décalé*, *ndombolo*, *kuduru*, zouk, reggae, dancehall ja hip-hop. Joulukuussa 2008 julkaistiin ryhmän toinen single, "Mini Kawoulé".

Eurovision laulukilpailu 2010
-----------------------------

19. helmikuuta 2010 France Télévisions ilmoitti, että Jessy Matador edustaa Ranskaa Eurovision laulukilpailussa 2010 laululla "Allez! Ola! Olé!". Kilpailu järjestettiin 29. toukokuuta 2010 Oslossa, Norjassa. Matador sijoittui kahdenneksitoista.

Diskografia
-----------

### Singlet

| Vuosi | Single | Julkaisuvuosi | Paras sijoitus | Albumi |
| --- | --- | --- | --- | --- |
| FR | BEL (WA) |
| 2008 | *Décalé Gwada* | 2008 | 14 | 23 | - |
| 2009 | *Mini Kawoulé* | 2009 | 16 | - | *African New Style* |
| 2010 | *Allez! Ola! Olé!* | 2010 | - | - | *Electro Soukouss* |
|

Lähteet
-------

1. ↑  Forum Ados *Public.fr*. Viitattu 22.3.2023. (ranskaksi)
2. ↑  Eurovision News, Participants News, Eurovision Participants, Fans: Eurovision Song Contest 2023: Everything You Need to Know *Eurovision News, Polls and Information by ESCToday*. Viitattu 22.3.2023. (englanniksi)

Aiheesta muualla
----------------

* Virallinen blogi (Arkistoitu – Internet Archive)
* Jessy Matador Myspace-sivustoilla

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data

 |
|  |
| Taiteenala | 
* MusicBrainz

 |
|  |
| Muut | 
* Europeana
* IdRef

 |

 |
**Korhogo** on kaupunki Norsunluurannikon pohjoisosassa. Se on Korhogon departementin, Poron alueen ja Savanesin piirikunnan hallinnollinen keskus. Korhogon kunnassa on 258 700 asukasta (vuonna 2014).

Korhogon kunnan pinta-ala on 700 neliökilometriä. Se rajoittuu pohjoisessa M’Benguén, idässä Sinématialin, etelässä Tioroniaradougoun ja Karakoron ja lännessä Niofoinin kuntiin.

Seudun ilmasto on sudanilais-guinealainen. Vuotuinen sademäärä on 1200–1400 millimetriä. Sadekausi kestää toukokuusta lokakuuhun. Kuivana aikana puhaltaa harmattan-tuuli. Kasvilisuus on heinä- ja metsäsavannia sekä jokivarsien galleriametsiä. Joet kuuluvat Bandaman vesistöön.

Korhogo on Norsunluurannikon neljänneksi suurin kaupunki. Sen asukkaat ovat etupäässä senufoja, mandinkoja sekä Burkina Fasosta ja Malista tulleita siirtolaisia. Vallitseva uskonto on animismi.

Kaupungin perustajana pidetään Kongin vasallia Nanguin Soroa. Ennen siirtomaavaltaa se oli Gbon Coulibalyn hallitseman Tyembaran senufovaltion pääkaupunki. Ranskalaiset tekivät Korhogosta piirikeskuksen vuonna 1903.

Paikallisia elinkeinoja ovat maanviljely, karjanhoito ja kaupankäynti. Tärkeimmät viljelykasvit ovat puuvilla, munuaispuu, mango, riisi, maissi, hirssi ja maapähkinä. Kotieläimä ovat naudat, siat, lampaat, vuohet ja siipikarja. Kaupankäynti keskittyy elintarvikkeisiin, tekstiileihin, rakennustarvikkeisiin ja liikennevälineisiin. Teollisuutta edustaa puuvillan ja mangon jalostus. Seudulla on kulta- ja koltaaniesiintymiä.

Korhogossa toimii Peleforo Gon Coulibalyn yliopisto, jossa on noin 4000 opiskelijaa.

Lähteet
-------

1. 1 2 3 4 5  La ville de Korhogo *Akwaba.fatom*. Viitattu 22.8.2020.
2. ↑  Résultats RGPH 2014: Population communale résidente au 15 mail 2014 *ins.ci*. Viitattu 22.8.2020.
3. ↑  Korhogo *UVICOCI*.  Arkistoitu 10.7.2020. Viitattu 22.8.2020.
4. ↑  Projet de renforcement de l’alimentation en eau potable en milieu urbain: Cadre de gestion environnementale et sociale *documents1.worldbank.org*. Viitattu 22.8.2020.
5. ↑  Daddieh, Cyril K.: *Historical Dictionary of Côte d’Ivoire (the Ivory Coast), 3rd edition*, s. 333. London: Rowman & Littlefield, 2016. ISBN 978-0-8108-7186-1.
6. ↑  Historique *UPGC*. Viitattu 22.8.2020.
**Factoring** on rahoitusmuoto, jossa yritys saa rahoitusta myyntisaamisiaan vastaan. Factoring on tavaroiden ja palveluiden myynnistä syntyneiden laskusaatavien rahaksi muuttamista (diskonttaamista) rahoitusyhtiön myöntämän luoton avulla. Factoring on rahoituspalvelu, jonka avulla yrityksen myyntisaatavat saadaan heti rahaksi. Kansainvälisesti factoring mielletään usein yleiskäsitteenä kaikille laskurahoituksen eri muodoille, joissa myyntisaatavien rahoitus hoidetaan joko niitä myymällä, tai niin että ne toimivat rahoituksen vakuutena.

Factoringluototusta varten solmitaan rahoitussopimus, jonka mukaan myyjäyritys siirtää säännöllisesti kaikki asiakaslaskunsa rahoittajalle luotottamista varten. Laskut joko pantataan tai myydään rahoitusyhtiölle. Rahoitusta myyjäyritys saa sovittuun enimmäismäärään (*luottolimiittiin*) saakka.

Rahoitusyhtiö perii yleensä factoringpalkkion tiettynä prosenttiosuutena jokaisen siirretyn laskusaatavan määrästä. Muita kuluja ovat luoton korko ja mahdollinen järjestelypalkkio luottolimiitin myöntämisestä tai muuttamisesta.

Laskusaatavien panttaus
-----------------------

Suomessa tavallisinta on, että myyjäyritys panttaa laskusaatavansa rahoituksen vakuudeksi rahoitusyhtiölle. Luottoriski säilyy tällöin myyjäyrityksellä.

Myyjäyritys tekee laskuun merkinnän, jonka mukaan ostajan tulee maksaa lasku rahoittajalle. Rahoitusyhtiö maksaa laskusta myyjäyritykselle sovitun osuuden, esimerkiksi 80 %. Loppuosan rahoitusyhtiö maksaa sitten, kun ostaja on maksanut koko laskun rahoittajalle.

Laskusaatavien kauppa
---------------------

Panttauksen sijaan voi yritys myydä laskusaatavansa rahoitusyhtiölle. Silloin rahoitusyhtiö yleensä kantaa riskin ostajien maksukyvystä. Laskusaatavien ostaminen on tavallista kansainvälisessä factoringissä mutta jossain määrin myös Suomessa.

Lähteet
-------

1. 1 2 3 4 5 6  Tepora, Jarno: "7 Factoring", *Rahoitusmuodot ja vakuudet*. Lakimiesliiton kustannus, 2013. ISBN 978-952-246-253-4.
2. ↑  Yritysrahoitus | Factoring laskurahoitus *www.svea.com*. Viitattu 8.3.2022.
**Sateenkaarimessu** tarkoittaa erityisesti seksuaali- ja sukupuolivähemmistöille suunnattua, lähinnä luterilaisen kirkon jumalanpalvelusta. Suomen evankelis-luterilaisen kirkon mukaan messujen tarkoitus on tarjota seksuaali- ja sukupuolivähemmistöihin kuuluville mahdollisuus kokoontua ja tavata muita samassa elämäntilanteessa ja viiteryhmässä olevia ihmisiä. Sateenkaarimessujen järjestäminen riippuu seurakunnasta, ja Suomessa niitä ovat järjestäneet muun muassa Kallion seurakunta, Tampereen seurakuntayhtymä Finlaysonin kirkossa, Lahden seurakuntayhtymä, Turun ja Kaarinan seurakuntayhtymä sekä Kuopion evankelis-luterilainen seurakunta Männistön kirkossa. Suomessa seksuaali- ja sukupuolivähemmistöille suunnattujen messujen puolestapuhuja on erityisesti Sateenkaariyhdistys Malkus ry. Yhdistys järjestää myös hengellistä ja elämänkatsomuksellista ryhmätoimintaa.

Sateenkaarimessuja on järjestetty myös Pride-tapahtumien yhteydessä.

Messuja on järjestetty myös muissa evankelis-luterilaisissa kirkoissa, muun muassa Ruotsissa. Tukhomassa sateenkaarimessuja (*regnbågsmässan*) järjestetään säännöllisesti Sofian kirkossa. Saksassa on myös katolisia seurakuntia, jotka järjestävät sateenkaarimessujen tapaisia jumalanpalveluksia, esimerkiksi Frankfurtin Maria Hilf -seurakunta.

Nimitys *sateenkaarimessu* juontuu moniarvoisuutta kuvaavasta sateenkaarilipusta.

Lähteet
-------

1. ↑  Sanasto *evl.fi*.  Arkistoitu 10.8.2020. Viitattu 25.5.2019.
2. 1 2
3. ↑
4. ↑
5. ↑
6. ↑
7. ↑
8. ↑  Prideä juhlitaan koko viikko – sateenkaarimessu, dokumentteja ja luentoja Torniossa ja Haaparannalla *Yle Uutiset*. Viitattu 25.5.2019.
9. ↑  Regnbågsmässan *www.svenskakyrkan.se*. Ruotsin kirkko. Viitattu 25.5.2019. (ruotsiksi)
10. ↑  Regnbågsmässan (ruotsiksi) *svenskakyrkan.se*. Viitattu 16.9.2020.
11. ↑  [ Christliche Gemeinschaft
von und für Schwule, Lesben und ihre FreundInnen] *psk-ffm.de*. Viitattu 16.9.2020. Saks.
**The Register** on brittiläinen teknologiauutissivusto.

Sivuston alkuvaiheet ovat Mike Mageen ja John Letticen vuodesta 1994 kirjoittamassa uutiskirjeessä. Magee kirjoitti mikrosiruista ja Lettice pääasiassa ohjelmistoista. Noin vuodesta 1997 he yrittivät myydä uutisia eri verkkosivustoille. Amerikkalaiset hyvin rahoitetut teknologiasivustot pärjäsivät paremmin, kun Britanniassa rahoitus meni pääasiassa finanssialan analyyseihin ja urheilu-uutisiin. The Register -verkkosivusto aloitti mainosrahoitteisena päivittäiset päivitykset vuonna 1998. Mike Magee erosi projektista 2001 ja perusti myöhemmin The Inquirerin. 
Andrew Orlowski oli päätoimittajana kunnes jätti sivuston 2019.
Nykyinen julkaisija on Lontoossa rekisteröity Situation Publishing, joka toimii myös San Franciscossa, Bostonissa, Singaporessa, Sydneyssa ja Hongkongissa.

The Register perusti sisarjulkaisun The Register USA osoitteessa www.TheRegUS.com Yhdysvaltoihin vuonna 2002 yhteistyössä julkaisijana toimineen Tom's Hardwaren kanssa.
Vuonna 2003 se osti osoitteen theregister.com, johon myöhemmin yhdistettiin myös brittiläinen julkaisu theregister.co.uk.
Sivustolla oli myös sisarsivustot Register Hardware ja Channel Register, jotka on yhdistetty pääjulkaisuun.

Lähteet
-------

1. ↑
2. ↑
3. ↑
4. ↑
5. ↑
6. ↑
Ruununmyllyn sijainti Hämeenlinnassa.
**Ruununmylly** on Hämeenlinnan 32. kaupunginosa, joka sijaitsee kaupungin itäpuolella ulottuen Aulangonjärveltä pohjoisessa Katumajärvelle etelässä. Se rajoittuu Idänpään, Luhtialan, Taka-Hätilän, Mäskälän ja Kappolan kaupunginosiin. Pientalovaltainen kaupunginosa on saanut nimensä sen etelärajana virtaavasta Ruununmyllynjoesta, jonka nimi puolestaan juontuu joen varrella sijaitsevasta vanhasta kruunun myllystä. Ruununmyllyn pääkatuja ovat Papinniityntie ja Ruununmyllyntie. Kaupunginosan eteläosan halki kulkee myös valtatie 10.

Ruununmyllyn palvelutarjonta on melko vähäistä. Kaupunginosassa sijaitsevat Ruununmyllyn päiväkoti, alakoulu sekä tilausravintola Kruununmylly. Lapset käyvät perusopetuksen luokkia 1–6 Ruununmyllyn koulussa. Perusopetuksen luokat 7–9 käydään puolestaan Hämeenlinnan yhteiskoulussa. Yhteiskoulussa toimi myös lukio vuoteen 2012, jolloin se lakkautettiin, ja oppilaat siirtyivät joko Kaurialan lukioon tai Hämeenlinnan lyseon lukioon.

Kukostensyrjä on Ruununmyllyyn kuuluva asuinalue, joka muodostaa suuren osan kaupunginosan asutuksesta. Alueen rajoja ei yleensä voi aivan tarkasti edes määritellä, mutta se on osittain yhteneväinen Hätilän vanhan sotilasvirkatalon, Aulangon torpan kanssa. Tämä sotilasvirkataloon kuulunut Aulangon torppa on perustettu 1741, ja se luovutettiin 1917 lastenkodiksi 1800-luvun alkupuolella toimintansa aloittaneelle Hämeenlinnan Rouvasseuralle. Tila ja lastenkodin toiminta siirtyivät vuonna 1936 sisälähetysyhdistykselle, joka sen myöhemmin lakkautti.

Ruununmyllyyn asutettiin sotien jälkeen siirtokarjalaisia, luovutetun Muolaan kunnan lähes täysin venäjänkielisen Kyyrölän kyläyhteisön asukkaita. Heitä oli ja on edelleen niin runsaasti, että eräästä Ruununmyllyn sivukylästä käytetään nimitystä *Pikku-Moskova*. Tunnettu Ruunumyllyssä asunut kyyröläisten jälkeläinen on ministeri Tarja Filatov, jonka isovanhemmat olivat myös venäjänkielisiä.

Ruununmyllyn eteläpuolella, Mäskälässä, sijaitsevalla uudella Harvoilanmäen asuinalueella järjestettiin vuoden 2007 asuntomessut. Alueella on lähinnä omakoti- ja rivitaloasutusta.

Lähteet
-------

* Hämeenlinnan kaupungin sivut (Arkistoitu – Internet Archive)

### Viitteet

1. ↑  Hämeenlinnan kaupungin karttapalvelu Hämeenlinnan kaupunki. Viitattu 12.8.2017.
2. ↑  Aro Olli & Procopé Victor: *"Luovutettujen alueiden väestön pääsijoitusalueet" Mitä-Missä-Milloin*, s. 127. Helsinki: Otava, 1951.
3. ↑  Eeva-Kaarina Kolsi: Tarja Filatov varttui karjalaisten keskellä *Ilta-Sanomat*.  12.6.2008. Viitattu 2.4.2023.
*Tämä artikkeli käsittelee kansallispuistoa Ukrainassa. Samannimisestä kansallispuistosta Moldovassa kertoo tämä artikkeli.*
Ala-Dnestrin kansallispuisto

|  |  |
| --- | --- |
| Sijainti | 
Ukraina |
| Pinta-ala | 
213,11 km² |

Hallinto| Tyyppi | 
KansallispuistoView and modify data on Wikidata  |
| Perustettu | 
2008 |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Ala-Dnestrin kansallispuisto** (ukr. Нижньодністровський національний природний парк, *Nyžnodnistrovskyi natsionalnyi pryrodnyi park*) on kansallispuisto Ukrainan Odessan alueella. Vuonna 2008 perustetun kansallispuiston pinta-ala on 213,11 neliökilometriä.

Lähteet
-------

1. ↑  Natsionalnyi pryrodnyi park "Nižnodnistrovskyi" (Нижньодністровський національний природний парк) esu.com.ua. Viitattu 26.2.2022. (ukrainaksi)
2. ↑  Lower Dniester National Nature Park *wownature.in.ua*. Viitattu 26.2.2023. (englanniksi)
3. ↑  Natsionalni pryrodni parky (Ukrainan kansallispuistojen sijaintikartta ja luettelo; valitse vasemmalta alasvetovalikosta "Національні природні парки") Pryrodno-zapovidnyi fond, pzf.land.kiev.ua. Viitattu 26.2.2023. (ukrainaksi)

Aiheesta muualla
----------------

* Kuvia tai muita tiedostoja aiheesta **Ala-Dnestrin kansallispuisto (Ukraina)** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: uk:Нижньодністровський національний природний парк
Kinburnin kynnään kärki. Vastarannalla näkyy Mykolajivin piiriä Otšakivin lähistöltä.
Biloberežžja Svjatoslavan kansallispuiston sijainti.  
Biloberežžja Svjatoslavan kansallispuiston sijainti.**Biloberežžja   Svjatoslavan kp.**Biloberežžja Svjatoslavan kansallispuisto sijaitsee Kinburnin niemimaalla Dneprin limaanin eteläpuolella.
**Biloberežžja Svjatoslavan kansallispuisto** (ukr. Національний природний парк «Білобережжя Святослава», *Natsionalnyi pryrodnyi park «Biloberežžja Svjatoslava»*; suom. *Svjatoslavan valkorannikon kansallispuisto*) on kansallispuisto Ukrainan eteläosassa Mykolajivin alueen Mykolajivin piirissä Kinburnin niemimaalla. Kansallispuisto rajautuu pohjoisessa Dnepr–Bugin limaaniin, lännessä ja etelässä Mustaanmereen, idässä Hersonin alueen Hersonin piiriin.

Kansallispuiston alue on osa länttä kohti työntyvää noin 40 kilometriä pitkää ja luokkaa 5 kilometriä leveää Kinburnin niemimaata. Niemimaan länsiosassa luoteeseen kurottautuu Kinburnin kynnäs (ukr. Кінбурнська коса, *Kinburnska kosa*), kapeampi hiekkasärkästä muodostunut 10 kilometriä pitkä, 100–1 500 metriä leveä niemi. Se tunnetaan muun muassa Krimin sodan aikaisesta Kinburnin taistelusta (1855). Kinburnin kynnään eteläisenä jatkeena on Jahoplykinlahteen (ukr. Ягорлицька затока) työntyvä Pokrovin kynnäs. Kinburnin niemimaan länsiosan kolme kylää on rajattu kansallispuiston ulkopuolelle.

Kansallispuisto on perustettu vuonna 2009 ja sen pinta-ala on 352,2 neliökilometriä. Kansallispuisto kuuluu Mustanmeren biosfäärialueen ydin- tai puskurivyöhykkeisiin.

Katso myös
----------

* Kinburnin niemimaa
* Mustanmeren biosfäärialue

Lähteet
-------

1. 1 2 3  Ivory Coast of Sviatoslav National Nature Park *wownature.in.ua*. Viitattu 24.11.2022. (englanniksi)
2. 1 2 3 4  Natsionalni pryrodni parky (Ukrainan kansallispuistojen sijaintikartta ja luettelo) Pryrodno-zapovidnyi fond, pzf.land.kiev.ua. Viitattu 24.11.2022. (ukrainaksi)
3. ↑  Natsionalnyi pryrodnyi park "Biloberežžja Svjatoslava" *belosvyat.com.ua*. Viitattu 24.11.2022. (ukrainaksi)
4. 1 2  Je. L. Makarevitš (redaktor): *Atlas avtomobilnyh dorog. Zapadnaja Jevropa. Strany Baltii, Rossija, Belarus, Ukraina, Moldova* 1:700 000. s. 165.  Minsk, Valko-Venäjä: Izdatelstvo Jansejan, 2005.  ISBN 985-6501-12-1.  (venäjäksi)
5. 1 2  H. F. Krykun: Kinburnskyi pivostriv (Кінбурнський півострів) *esu.com.ua*.  2013. Viitattu 24.11.2022. (ukrainaksi)
6. ↑  H. F. Krykun: Kinburnska kosa (Кінбурнська коса) *esu.com.ua*.  2013. Viitattu 24.11.2022. (ukrainaksi)
7. ↑  Tšornomorskyi biosfernyi zapovidnyk (Чорноморський біосферний резерват) (sis. kartta biosfäärialueen eritasoisista alueista) *wownature.in.ua*. Viitattu 24.11.2022. (ukrainaksi)

Aiheesta muualla
----------------

* Kuvia tai muita tiedostoja aiheesta **Biloberežžja Svjatoslavan kansallispuisto** Wikimedia Commonsissa

* Biloberežžja Svjatoslava natsionalnyi pryrodnyi park (ukrainaksi) (belosvyat.com.ua)
Hans Beimler ja taistelevia kansainvälisten prikaatien sotilaita itäsaksalaisessa postimerkissä.
**Hans Beimler** (2. heinäkuuta 1895 München – 1. joulukuuta 1936 Madrid) oli Saksan kommunistisen puolueen edustaja Weimarin tasavallan parlamentissa. Hän joutui Dachaun keskitysleirille huhtikuussa 1933 mutta pääsi pakoon sieltä kuristettuaan vartijansa ja otettuaan tämän univormun. Beimler on tiettävästi ainoa keskitysleirivanki, jonka onnistui paeta Dachausta niin, ettei häntä saatu kiinni.

Beimler osallistui Espanjan sisällissotaan kansainvälisissä prikaateissa. Hän kaatui Madridin piirityksen alkuvaiheessa käydyssä taistelussa joulukuussa 1936. Ernst Busch teki hänestä laulun, josta tuli tunnettu tasavaltalaisten keskuudessa. Itä-Berliinissä oli Hans Beimlerin mukaan nimetty katu, jonka nykyinen nimi on Otto-Braun-Straße sosiaalidemokraatti Otto Braunin mukaan. Saksan demokraattisessa tasavallassa nimettiin hänen mukaansa paljon muitakin katuja, tehtaita, kouluja, laivoja jne. Nykyisin niistä on jäljellä kadunnimiä esimerkiksi Leipzigissa ja Cottbusissa mutta myös lännen puolella Münchenissä.*lähde?*

Beimler haudattiin Barcelonaan Montjuïcin hautausmaalle suuren saattojoukon läsnä ollessa.

Hans Beimlerin pojanpoika Hans Anthony Beimler on yhdysvaltalainen televisiokäsikirjoittaja, joka on työskennellyt muun muassa *Star Trek: Deep Space Nine* -sarjan tuotannossa.*lähde?*

Teokset
-------

* *Im Mörderlager Dachau*. Köln: PapyRossa Verlag, 2012 (julkaistu alun perin Moskovassa 1933). ISBN 978-389-438-480-7.

Lähteet
-------

1. 1 2  Find a Grave: Hans Beimler
2. ↑  KZ-Gedenkstätte Dachau
3. ↑  GDW: Hans Beimler

Aiheesta muualla
----------------

* Hans Beimler -keskuksen verkkosivut (Arkistoitu – Internet Archive) (saksaksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Puola

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |
**Conseil pour le Maintien des Occupations** tai **CMDO**, oli vallankumouksellinen komitea, joka muodostettiin toukokuun 1968 tapahtumien aikana Ranskassa, Sorbonnessa. Neuvosto kannatti korpilakkojen ja tehtaiden miehitysten jatkamista kaikkialla Ranskassa ja niiden ylläpitämistä suoraan demokraattisten työväenneuvostojen kautta. Vallankumouksellisessa liikkeessä se vastusti suurten ammattiliittojen ja Ranskan kommunistisen puolueen vaikutusvaltaa, jotka aikoivat hillitä kapinaa ja tehdä kompromissin kenraali Charles de Gaullen kanssa.

Neuvoston osalliset olivat tasa-arvoisesti edustettuja päätöksenteossa. Situationisti René Viénet kuvaili sitä "olennaisesti keskeytymättömäksi yleiskokoukseksi, joka pohtii yötä päivää. Yhteisen keskustelun ulkopuolella ei ole koskaan ollut ryhmittymiä tai yksityisiä kokouksia." Sen perustivat 17. toukokuuta Sorbonnen miehityskomitean kannattajat.

Katso myös
----------

* Pariisin opiskelijamellakat 1968
* Kansainväliset situationistit

Lähteet
-------

1. 1 2 3  René Viénet (1968) *The "Council for Maintaining the Occupations" and Councilist Tendencies*. Enragés and Situationists in the Occupations Movement (Paris, May 1968). Translated by Loren Goldner and Paul Sieveking.
2. ↑  Guy Debord, Mustapha Khayati, René Riesel, Christian Sébastiani, Raoul Vaneigem, René Viénet (1969) *The Beginning of an Era*. Internationale Situationniste #12 (Paris, September 1969).Translated by Ken Knabb.
**Propanoli** (C3H7OH) on yksiarvoinen, lyhytketjuinen alkoholi. Propanolista on kaksi isomeeristä muotoa: *1-propanoli*, joka on primäärinen alkoholi ja *2-propanoli*, joka on sekundäärinen alkoholi.

1-propanoli
-----------

Propanolia
*Pääartikkeli: 1-propanoli*
1-propanolia käytetään liuottimena lääketeollisuudessa. Sitä muodostuu luonnollisesti käymisprosesseissa.

2-propanoli
-----------

*Pääartikkeli: 2-propanoli*
2-propanoli eli isopropanoli sekundäärinen alkoholi. Sitä käytetään 60–70-prosenttisina vesiliuoksina desinfiointiin, teollisuudessa liuottimena ja kylmissä olosuhteissa jäätymisenestoaineena. Isopropanoli muodostaa veden kanssa 87,4-prosenttisen atseotrooppisen seoksen.

Aiheesta muualla
----------------

* Propanolin kansainvälinen kemikaalikortti
* PubChem: Propanol (englanniksi)
* ChemBlink: 1-Propanol (englanniksi)

Alkoholit

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| metanoli | etanoli | propanoli | butanoli | pentanoli | heksanoli | heptanoli | oktanoli | nonanoli | dekanoli | undekanoli | dodekanoli |
| CH3OH | C2H5OH | C3H7OH | C4H9OH | C5H11OH | C6H13OH | C7H15OH | C8H17OH | C9H19OH | C10H21OH | C11H23OH | C12H25OH |
**Iranin kruununjalokivet** on kokoelma kruunuja, tiaroita ja muita jalokivin koristeltuja esineitä, jotka ovat kuuluneet Iranin hallitsijoille Safavidien dynastian ajoista alkaen. 

Jotkut jalokivistä on ostettu 1500-luvulla espanjalaisilta, jotka markkinoivat Kolumbiasta kaivettuja smaragdeja Intiaan ja Persiaan. Vuonna 1739 persialainen Nadir Šah valtasi Delhin ja palasi kotiin mukanaan arkkukaupalla kultaa, hopeaa, helmiä ja jalokiviä. Qajar-dynastian palkkaamat kultasepät työstivät näistä aarteista useimmat kokoelman esineet.

Kokoelmaan kuuluu muun muassa yli metrin halkaisijaltaan oleva kultainen karttapallo, johon meret ja mantereet on merkitty yli 51 000 jalokivellä, Nadir Šahille tehty valtaistuin jota kuvittavat papukaijat, leijonat ja mielikuvituspedot, Farah Diban häissään käyttämä tiara ja kruunajaiskruunu, jossa on 150 karaatin smaragdi ja 1500 muuta jalokiveä ja helmeä. Mohammad Reza Pahlavin kruunajaiskruunussa on 3755 helmeä ja haikaran sulista tehty koriste.

Kokoelma on ollut Iranin keskuspankin hallussa vuodesta 1960.

Islamilaisen vallankumouksen aikaan kruununjalokivia esittelevä näyttely suljettiin, ja ajatollah Khomeinen kiivaimmat kannattajat ehdottivat niiden myymistä ja rahojen jakamista köyhille. Helmikuussa 1992 jalokivikokoelma kuitenkin avattiin uudelleen yleisölle.

* Pahlavin kruunuPahlavin kruunu
* KruunajaisvyöKruunajaisvyö
* Shaahittaren kruunuShaahittaren kruunu

Lähteet
-------

1. 1 2 3  Teheran Journal; With New Pride, Iran Dusts Off the Crown Jewels *NY Times*.  1992. Viitattu 19.11.2016.
2. ↑  About Treasury of National Jewels *Central Bank of Iran*.  Arkistoitu 26.9.2021. Viitattu 19.11.2016.
**Tarouf Abdelkheir Adam Talal**, taiteilijanimeltään **Etab** (30. joulukuuta 1947 Riad – 19. elokuuta 2007 Egypti), oli saudiarabialais-egyptiläinen laulaja. Hän tuli tunnetuksi Saudi-Arabian ensimmäisenä naislaulajana.

Etab aloitti uransa 1960-luvulla ja sai tukea uralleen etenkin Talal al-Maddahilta. Etab julkaisi omissa nimissään toistakymmentä albumia ja sellaisia hittejä kuin *Jani Al-Asmar*, *Alashanah* sekä *Hiya, Hady w'Huwa*. Hän työskenteli jonkin verran myös näyttelijänä ja esiintyi kolmessa elokuvassa. Etab meni vuonna 1978 naimisiin Saudi-Arabian tiedusteluministeriössä työskennelleen egyptiläismiehen kanssa ja muutti pian Egyptiin, jossa synnytti pojan (Ahmad) ja tytön (Dareen). Hänelle myönnettiin Egyptin kansalaisuus vuonna 1983. Myöhemmin Etab halusi avioeroa, mutta hänen miehensä ei; niinpä hän muutti lapsineen Arabiemiraatteihin. Siellä hän sai ensi kertaa syöpädiagnoosin vuonna 1997. Hän hakeutui hoitoon Yhdysvaltoihin, mutta palasi terveyden ja taloustilanteensa heikkenemisen myötä Egyptiin, jossa pysyi kuolemaansa saakka.

Etab levytti Rotana-levymerkille. Hänen beduiinijuurensa vaikuttivat suureen osaan hänen musiikistaan.

Lähteet
-------

1. 1 2  Google Doodle celebrates Saudi singer Etab Al Arabiya English
2. 1 2 3  First Female Saudi Singer Etab Dies At 66 Arab News
3. 1 2  Etab AllMusic
4. ↑  Profile: Etab, Saudi Arabia’s first female singer Egypt Today


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |
**Kosmadaíoi** (kreik. Κοσμαδαίοι; transl. myös *Kosmadéi*) on Kreikan kylä, joka sijaitsee Sámoksen saarella. Se kuuluu hallinnollisesti Dytikí Sámoksen kuntaan, Sámoksen alueyksikköön ja Pohjois-Egean saarten alueeseen. Kylän väkiluku on 80 (vuonna 2011).

Kosmadaíoin kylä sijaitsee Kérkis-vuoren rinteessä Sámoksen läntisissä sisäosissa noin 42 kilometriä länteen saaren keskuksesta Sámoksen kaupungista ja noin 12,5 kilometriä lounaaseen Karlóvasista. Se on rakennettu noin 570 metrin korkeuteen merenpinnasta laskettuna. Kylän nimen sanotaan tulevan sen ensimmäisestä Kosmás-nimisestä asukkaasta. Kosmadaíoin lähellä on Kakopératon rotko, jossa sijaitsee Elävöittävän lähteen luostari (*Moní Zoodóchou Pigís*).

Kosmadaíoi muodostaa myös laajemman kyläyhdyskunnan (Τοπική Κοινότητα Κοσμαδαίων, *Topikí Koinótita Kosmadaíon*), johon kuuluu varsinaisen Kosmadaíoin kylän lisäksi Nikoloúdesin kylä. Koko yhdyskunnan väkiluku on 91. Aiemmin kylä kuului Karlóvasin kuntaan, vuodesta 2011 Sámoksen kuntaan ja Karlóvasin kunnallisyksikköön, ja vuodesta 2019 lähtien Dytikí Sámoksen kuntaan.

Lähteet
-------

1. 1 2 3 4  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 16.10.2015. Viitattu 1.9.2014. (kreikaksi)
2. ↑  Kosmadei *Samos In*. Viitattu 4.9.2023.
3. ↑  Kosmadaioi *Samos.gr*. Viitattu 4.9.2023.
**Harmageddonin taistelu** on Ilmestyskirjan mukaan aikojen lopulla käytävä viimeinen suuri taistelu, johon Gog ja Magog sekä muut Jumalan viholliset kerääntyvät Pedon kanssa. Nimi esiintyy Ilmestyskirjan jakeessa 16:16, ja se liittyy suoranaisesti*selvennä* "Jumalan, Kaikkivaltiaan, suuren päivän sotaan". Sanaa käytetään erityisesti siitä tilasta eli tilanteesta, johon "koko asutun maan kuninkaat" kootaan Jumalaa ja hänen Jeesuksen Kristuksen hallinnassa olevaa valtakuntaansa vastaan. 

Paikasta käytetään eri käännöksissä muotoa *Harmageddon* (KR-92, UTN) tai *Armageddon* (Il 16:14, 16, KR-1776, AT, KJ, JB, RS, TEV). Ilmestyskirjan kertomuksen mukaan maan kuninkaiden yhtyneet joukot kootaan "paikkaan [eräs kreikk. sanan *to′pos* muoto], joka hepreaksi on nimeltään "Har-Magedon"" (Il 16:16). Raamatussa sana to′pos voi tarkoittaa kirjaimellista paikkaa (Mt 14:13, 15, 35), jonkun mahdollisuutta eli "tilaisuutta" (Ap 25:16) tai kuvaannollista valta-aluetta, tilaa eli tilannetta (Il 12:6, 14). Tekstiyhteyden mukaan "paikka", johon maan yhtyneet sotavoimat marssivat, viittaa viimeksi mainittuun merkitykseen.*lähde?* Hepreasta juontuva nimi Har-Magedon merkitsee yksinkertaisesti ’Megiddon vuorta’.

Nähtävästi kirjaimellista "Megiddon vuori" -nimistä paikkaa ei ole ollut Luvatussa maassa eikä sen ulkopuolella, ei ennen näyn muistiin kirjoittaneen apostoli Johanneksen päiviä eikä hänen päivinään. Har-Magedon-nimen merkitys juontuu näin ollen ilmeisesti muinaiseen Megiddon kaupunkiin liittyneistä tapahtumista. Se sijaitsi kauppareittien risteyksessä, joten sen tärkeyden takia siitä on mainintoja Egyptin kirjoituksissa sekä Raamatussa. Se sijaitsee nykyisessä Israelissa Afulan kunnassa (38 900 asukasta) ja sinne voi ajaa valtatie 66:ta pitkin.

Megiddon muinaiset taistelut
----------------------------

Muinainen Megiddo sijaitsi pronssikaudella Egyptin ja syyrialais-babylonialaien vaikutusalueen rajalla, joten sen hallinnasta käytiin useita ankaria taisteluja. Egyptiläiset Thutmosis III:n joukot voittivat siellä syyrialais-palestiinalaisen liittokunnan vuonna 1478 eaa. ja Juudan kuningas Joosia pyrki siellä pysäyttämään faarao Nekhon joukot 600-luvulla eaa. Joosia kuitenkin hävisi taistelun. Tapahtuman katsotaan vaikuttaneen syvästi Raamatun kirjoittajiin ja nostaneen linnoituksen paikaksi, jossa tulee tapahtumaan maailmanhistorian loppuselvittely.

Lähteet
-------

1. ↑  Ilm. 16:10–21
2. ↑  Afulan kunta: *עיריית עפולה (Arkistoitu – Internet Archive)*, viitattu 24.8.2010.
3. ↑  Google Maps: *Megiddo, Israel*, viitattu 24.8.2010.
4. ↑  Hans Biedermann: *Suuri symbolikirja*, s. 65. Suom. Pertti Lempiäinen. WSOY, 1993. ISBN 951-0-18537-X.

Aiheesta muualla
----------------

* Kuvia tai muita tiedostoja aiheesta **Harmageddonin taistelu** Wikimedia Commonsissa

Maailmanloppu ja lopun ajat kristillisessä eskatologiassa
Antikristus | Apokalypsi | Eskatologia | Danielin kirja | Harmageddonin taistelu | Ilmestyskirja | Jeesuksen toinen tuleminen | Pedon luku | Tuhatvuotinen valtakunta | Tuomiopäivä | Vihan ja ahdistuksen aika | Väärä profeetta | Ylöstempaus
**Paula Vuorela** (s. 8. toukokuuta 1996) on suomalainen tanssija, koreografi, tanssin opettaja ja esiintyjä.

Vuorela on erikoistunut jazztanssiin ja valmistunut ammattitanssijaksi Tukholman Balettakademien jazztanssilinjalta (2021) ja suorittanut vaihto-opiskelun Kunsthøgskolen i Oslossa (2020). Tämän lisäksi hän on opiskellut laulua Kulturama-opistossa Tukholmassa, Ruotsissa (2020).*lähde?* Hän on ennen sitä opiskellut myös Institution of Arts Barcelonassa, Espanjassa ja Broadway Dance Centressä, New Yorkissa.

Tällä hetkellä hän työskentelee Vaasan kaupunginteatterissa tanssijana sekä Tanssikoulu Kipinässä tanssinopettajana Vaasassa.

Hänen tekninen osaamisensa on jazztanssissa, musikaaleissa, baletissa ja nykytanssissa. Tämän lisäksi Vuorela harjoittaa steppiä, improvisaatiota, partnerointia, sekä ballroom- että streettanssilajeja.

Lähteet
-------

* Paula Vuorelan kotisivu

### Viitteet

1. 1 2 3  Paula Vuorela *Vaasan tanssikoulu Kipinä*. Viitattu 25.1.2022.
2. ↑  Henkilökunta 2021-2022 *Vaasan kaupunginteatteri*. Viitattu 25.1.2022.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |
**Savalou** (tai Savallou) on kaupunki Beninissä ja samannimisen piirikunnan pääkaupunki, joka sijaitsee maan eteläosassa Collinesin departementissa.

Sijainti
--------

 Gari -säkkien myynti valtakunnallisen maantien varrella.
Savaloun piirikunta rajautuu Dassa-Zoumèn ja Glazouén piirikuntiin idässä, Djidjaan etelässä, Bantèen pohjoisessa ja Togon tasavaltaan lännessä. Sen pinta-ala on 2 674 km 2. Se on jaettu neljääntoista arrondissementtiin, joista neljä on kaupunkimaisia: Aga, Agbado, Attakè ja Ouessè.

Savaloun piirikunta on kaupungistuneiden ja maaseutualueiden rajalla. Maissi ja cashew ovat viljelykasveja, joita käytetään, koska ekvatoriaalinen ilmasto on suhteellisen leuto.

Väestö
------

Vuoden 2013 väestönlaskennassa piirikunnassa oli 144 549 asukasta.

 Savalloun alueen (Dahomeyn) päällikkö ja ryhmä alkuperäiskansaa.
Suurin etninen ryhmä on Mahit, jotka ovat sukua Foneille, ja Ifét, jotka ovat sukua Joruboille. Tämän ja muun arrodissementin väestön välillä on jännitettä, koska kaupungissa on paljon Maheja ja Foneja. Tämän livän vihamielisyyden juuret ovat orjakaupan ajassa, kun Abomeyn Fonit hyökkäsivät Collinesin alueelle myydäkseen siepattuja eurooppalaisille.

Historia
--------

Alueen peräkkäin hallinneet kuninkaat ovat peräisin Gbaguideista, joka tarkoittaa kirjaimellisesti "mahtavaa johtajaa". Tämä nimi annettiin kruunauksen aikana ensimmäiselle kuninkaalle vuonna 1557, kun hän kesytti puhvelin, eläimen, joka symboloi raakaa julmuutta.

Kaupungin portilla, kuninkaan puiston keskellä on suuri terrakottapatsas. Kuningassuku liittyi Abomeyn kuninkaihin. Dynastia on edelleen olemassa: nykyinen kuningas on Gbaguidi Gandjègni Awoyo XIV.

Maantiede
---------

Kaupunkia ympäröi useita kukkuloita ja Savaloun vuoristoketju, Kpataba-Savaloun kaksoiskukkulat, Logozohèn Sègui-vuori, sekä Monkpa, vuoristoketju "Alokpasso" (eräs piirikunnan kunnista, joka ei ole kaukana Logozohèsta) on noin 2 km pitkä, osa Donmononson mäkeä johtaa Agbassan, Atalalikwen sekä Wallason ja Logboson kukkuloille (jossa on runsaasti punaisia apinoita) samasta alueesta kaakkoon. 

### Muistomerkit

* Zounkonkanmen kylässä sijaitsee kuningas Ahoussou Sohan mausoleumi
* Savaloun kuningaskunnan kuninkaallinen palatsi.

### Museot

* Fàn metsästysmuseo
* Savaloun historian museo

Lähteet
-------

1. ↑  Commune de Savalou *Coformo*. Communauté Forestière du Moyen Ouémé. Viitattu 12.2.2019. (ranskaksi)
2. ↑  Tableau 2 : Effectifs de population par département, commune et arrondissement au RGPH4 *RGPH4 : QUE RETENIR DES EFFECTIFS DE POPULATION EN 2013 ?*.  2015. REPUBLIQUE DU BENIN. Viitattu 13.2.2019. (ranskaksi)
3. ↑  Kraus, Erika & Reid, Felicie: "Savalou", *Benin (Other Places Travel Guide)*, s. 159,160. Other Places Publishing, 2010. Teoksen verkkoversio (viitattu 13.2.2019). (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: fr:Savalou
**ISO 8859-16** on kahdeksanbittinen merkistö, joka standardoitiin 2001. Virallisempi nimi merkistölle on ISO/IEC 8859-16. Siitä voidaan käyttää myös nimeä *Latin10* (Latinalainen merkistö numero 10). IANA:n standardoinnissa merkistö tunnetaan ISO-8859-16-nimellä. Merkistö on suunnattu Etelä- ja Itä-Eurooppaan, ja se kattaa albanian, kroatian, unkarin, italian, puolan, romanian ja slovenian. Sitä voi käyttää myös suomen ja ranskan, saksan ja iirin (uuden oikeinkirjoituksen) kirjoittamiseen. Merkistö eroaa muista ISO 8859-perheen merkistöistä siinä, että siinä on jätetty pois useita symboleja ja otettu mukaan mahdollisimman paljon kirjaimia. Merkistön pääasiallinen tarkoitus on olla kahdeksanbittinen merkistö romanian kielen kirjoittamiseen, mitä mikään aikaisempi merkistö ei ole tukenut kunnolla. Vaadittavat kirjaimet Ț (T ja alapuolinen pilkku) ja Ș (s ja alapuolinen pilkku) saatiin mukaan vasta Unicode 3.0 standardiin, ja niiden näkyminen siten joillain selaimillakin saattaa olla ongelmallista. Jos mahdollista Unicoden ja UTF-8 koodauksen käyttöä suositellaan ISO 8859-16:n sijaan.

ISO 8859-16 -merkit
-------------------

| **ISO/IEC 8859-16** |
| --- |
|  | x0 | x1 | x2 | x3 | x4 | x5 | x6 | x7 | x8 | x9 | xA | xB | xC | xD | xE | xF |
| 0x | *ei käytössä* |
| 1x |
| 2x | *SP* | ! | "| # | $ |  % | & | ' | ( | ) | \* | + | , | - |. | / |
| 3x | 0 | 1 | 2 | 3 | 4 | 5 | 6 | 7 | 8 | 9 | : | ; | < | = | > | ? |
| 4x | @ | A | B | C | D | E | F | G | H | I | J | K | L | M | N | O |
| 5x | P | Q | R | S | T | U | V | W | X | Y | Z | [ | \ | ] | ^ | \_ |
| 6x | ` | a | b | c | d | e | f | g | h | i | j | k | l | m | n | o |
| 7x | p | q | r | s | t | u | v | w | x | y | z | { | | | } | ~ |   |
| 8x | *ei käytössä* |
| 9x |
| Ax | *NBSP* | Ą | ą | Ł | € | „ | Š | § | š | © | Ș | « | Ź | *SHY* | ź | Ż |
| Bx | ° | ± | Č | ł | Ž | "| ¶ | · | ž | č | ș |  » | Œ | œ | Ÿ | ż |
| Cx | À | Á | Â | Ă | Ä | Ć | Æ | Ç | È | É | Ê | Ë | Ì | Í | Î | Ï |
| Dx | Ð | Ń | Ò | Ó | Ô | Ő | Ö | Ś | Ű | Ù | Ú | Û | Ü | Ę | Ț | ß |
| Ex | à | á | â | ă | ä | ć | æ | ç | è | é | ê | ë | ì | í | î | ï |
| Fx | đ | ń | ò | ó | ô | ő | ö | ś | ű | ù | ú | û | ü | ę | ț | ÿ |

Merkistössä merkki 20 (32 desimaalisena) on tavallinen välilyönti ja A0 sitova välilyönti. Merkki AD, *SOFT HYPHEN*, on määritelty HTML-kielessä tavutusvihjeeksi, eikä sen pitäisi olla näkyvissä (vaikkakaan useimmat selaimet eivät tue tavutusta). Merkkiä 7F ei ole määritelty, mutta ASCII:ssa se on kontrollimerkki, joka saadaan BackSpace-näppäimestä.

Katso myös
----------

* ASCII
* Unicode

Lähteet
-------

1. ↑  iso-8859-16(7) – Linux man page *linux.die.net*. Viitattu 12.7.2019. (englanniksi)
2. ↑  ISO-8859-16 – IANA *iana.org*. Viitattu 12.7.2019. (englanniksi)

Aiheesta muualla
----------------

* Eurooppalaisen merkistön merkkien suomenkieliset nimet  (Arkistoitu – Internet Archive)